Xhamia e Sllatinës së Epërme

Xhamia e Sllatinës së Epërme është një monument i trashëgimisë kulturore në Sllatinë e Epërme, Viti, Kosovë. Ky monument është i kategorisë "Arkitekturor", i miratuar me numër.

Përshkrimi

Xhamia e Sllatinës së Epërme paraqet vlera të arkitekturës islame dhe gjithashtu popullore.

Objekti është evidentuar si i vitit 1924, por nga mbishkrimi që ka mbi derën hyrëse të xhamisë, del se objekti ishte ndërtuar gjatë viteve 1321-1325 sipas hixhrit, e që sipas kalendarit Gregorian i bie të jetë viti 1905-1907.

Si iniciator për ndërtimin e xhamisë mendohet të ketë qenë Emin Aga, një vendës i Sllatinës.
Xhaminë e kishin punuar dymbëdhjetë mjeshtër dibranë, ndërsa si mjeshtër për përpunimin e gurëve ishte zgjedhur Halit Ymeri nga fshati Gjylekar.

Materiali ndërtimor i përdorur për ndërtimin e xhamisë është kryesisht guri, hatulla dhe llaç balte.

Xhamia ka pjesët përbërëse të saj, sallën e lutjeve, minaren, dhe hajatin.

 Referime 

Lidhje të jashtme
Databaza e trashëgimisë kulturore të Kosovës 

Kategoria:Monumente kulturore në Viti